b'\n_START_ARTICLE_\nZbadljive pesmi\n_START_PARAGRAPH_\nZbadljive ali satiri\xc4\x8dne pesmi, (latinsko satira - zabavljica) so pesemi, ki v zbadljivo \xc5\xa1aljivi obliki bi\xc4\x8dajo neumnosti, slabosti, zmote, strasti, razvade in napake posameznega \xc4\x8dloveka, vladajo\xc4\x8dega razreda ali celega naroda z namenom, da bi jih odpravile in mor\xc3\xa1lo na splo\xc5\xa1no izbolj\xc5\xa1ale. Njihovo glavno sredstvo je ironija. Avtor nastopa v satirah kot moralni sodnik in se obra\xc4\x8da na bral\xc4\x8devo vest po zgledu Horacovega reka\xc2\xa0\xc2\xbbridendo dicere verum\xc2\xab\xc2\xa0(resnico povedati med smehom)._NEWLINE_Po tem, komu je satira namenjena , govorimo o osebnih, stanovskih, vse\xc4\x8dlove\xc5\xa1kih satirah. Po tem, kak\xc5\xa1en predmet stire obravnavajo, pa so satire literarne, moralne, socialne in politi\xc4\x8dne. Lahko sme\xc5\xa1ijo tudi kak kraj (rajevne) ali kako \xc4\x8dasovno obdobje (\xc4\x8dasovne). Da dose\xc5\xbeejo svoj namen, moraji biti ostrein duhovite, nikdar pa surove in \xc5\xbealjive.ve\xc4\x8dkrat so povezane s parodijo ali travestijo._NEWLINE_Dosti zbadljivih in \xc5\xa1aljivih pesmi je \xc5\xbee v na\xc5\xa1i ljudski poeziji. Med najduhovitej\xc5\xa1imi slovenskimi umetnimi satiriki slove Pre\xc5\xa1eren, Jenko, Levstik, Stritar, \xc5\xbdupan\xc4\x8di\xc4\x8d in drugi._NEWLINE_Za razliko od satiri\xc4\x8dne pesmi pa se nepodpisan (anonimen) spis imenuje paskvil. Izraz izvira od nekega anti\xc4\x8dnega torza (it. torso- okrnjek), okrnjenega kipa v Rimu, imenovanega Pasquino, na katerega so v starem Rimu obe\xc5\xa1ali anonimne politi\xc4\x8dne in druge satire.'